Ekebergparken ligger i en skog som strekker seg fra Kongsveien og Karlsborgvillaen i vest til Ekebergsletta i øst. Parken er 255 dekar stor. Området ligger i de to bydelene Gamle Oslo og Nordstrand, størst areal i sistnevnte. Parkområdet utgjør nordvestre del av det ca. 2200 dekar store og sammenhengende grøntområdet på Ekeberg. Den østlige delen av parken er nokså flat og grenser til Ekebergsletta, mens det meste av parken skrånet ned mot vest, noe som fra mange steder i parken gir god utsikt over fjorden og byen.